ਐਲਨ ਪਾਰਸਨਜ਼
ਐਲਨ ਪਾਰਸਨਜ਼ (ਅੰਗਰੇਜ਼ੀ: Alan Parsons; ਜਨਮ 20 ਦਸੰਬਰ 1948) ਇੱਕ ਅੰਗ੍ਰੇਜ਼ੀ ਆਡੀਓ ਇੰਜੀਨੀਅਰ, ਗੀਤਕਾਰ, ਸੰਗੀਤਕਾਰ, ਅਤੇ ਰਿਕਾਰਡ ਨਿਰਮਾਤਾ ਹੈ। ਉਹ ਕਈ ਮਹੱਤਵਪੂਰਨ ਐਲਬਮਾਂ ਦੇ ਨਿਰਮਾਣ ਵਿੱਚ ਸ਼ਾਮਲ ਸੀ, ਜਿਸ ਵਿਚ ਬੀਟਲਜ਼ ਦੀ "ਐਬੀ ਰੋਡ" ਅਤੇ "ਲੈਟ ਇਟ ਬੀ" ਸ਼ਾਮਲ ਹੈ, ਅਤੇ ਐਂਬਰੋਸੀਆ ਦੁਆਰਾ ਛਾਪੀ ਗਈ ਪਹਿਲੀ ਐਲਬਮ ਦੇ ਨਾਲ ਨਾਲ ਪਿੰਕ ਫਲਾਈਡ ਦੀ "ਦਿ ਡਾਰਕ ਸਾਈਡ ਆਫ਼ ਮੂਨ" ਸ਼ਾਮਲ ਹੈ। ਪਾਰਸਨਜ਼ ਦਾ ਆਪਣਾ ਸਮੂਹ, ਐਲਨ ਪਾਰਸਨਜ਼ ਪ੍ਰੋਜੈਕਟ ਦੇ ਨਾਲ ਨਾਲ ਉਸ ਦੇ ਬਾਅਦ ਦੇ ਇਕੱਲੇ ਰਿਕਾਰਡਿੰਗ ਵੀ ਵਪਾਰਕ ਤੌਰ 'ਤੇ ਸਫਲ ਰਹੇ ਹਨ। ਉਸ ਨੂੰ 13 ਗ੍ਰੈਮੀ ਅਵਾਰਡਾਂ ਲਈ ਨਾਮਜ਼ਦ ਕੀਤਾ ਗਿਆ ਹੈ, ਉਸਦੀ ਪਹਿਲੀ ਜਿੱਤ 2019 ਵਿੱਚ ਬੈਸਟ ਇਮਰਸੀਵ ਆਡੀਓ ਐਲਬਮ, "ਆਈ ਇਨ ਦਿ ਸਕਾਈ "(35 ਵੇਂ ਵਰ੍ਹੇਗੰਢ ਐਡੀਸ਼ਨ) ਲਈ ਹੋਈ।